Document ID: 32002D0048

Απόφαση της Επιτροπής
της 23ης Ιανουαρίου 2002
για την τροποποίηση, για έβδομη φορά, της απόφασης αριθ. 2001/740/ΕΚ όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο
[κοινοποιηθείσα υπό τον αριθμό Ε(2002) 292]
(Κείμενο που παρουσιάζει ενδιαφέρον για τον ΕΟΧ)
(2002/48/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία αριθ. 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε την τελευταία φορά από την οδηγία αριθ. 92/118/ΕΟΚ(2), και ιδίως το άρθρο 10,
την οδηγία αριθ. 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία αριθ. 92/118/ΕΟΚ, και ιδίως το άρθρο 9,
Εκτιμώντας τα ακόλουθα:
(1) Η απόφαση αριθ. 2001/740/ΕΚ(4) της Επιτροπής, όπως τροποποιήθηκε τελευταία με την απόφαση αριθ. 2002/37/ΕΚ(5), αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο.
(2) Η Επιτροπή εξέδωσε την απόφαση αριθ. 2001/304/EΚ(6), όπως τροποποιήθηκε τελευταία με την απόφαση αριθ. 2001/345/EΚ(7), για τη σήμανση και χρήση ορισμένων ζωικών προϊόντων σε σχέση από την απόφαση αριθ. 2001/172/EΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο. Σύμφωνα με την απόφαση αυτή, η οποία άρχισε να ισχύει στις 23 Απριλίου 2001, τίθεται σφραγίδα κυκλικού σχήματος στο κρέας και τα προϊόντα κρέατος που δεν είναι επιλέξιμα για αποστολή σε προορισμούς εκτός Μεγάλης Βρετανίας υπό τους όρους των αποφάσεων αριθ. 2001/172/EΚ, 2001/356/EΚ και 2001/740/EΚ.
(3) Η τελευταία εκδήλωση εστίας αφθώδους πυρετού στη Μεγάλη Βρετανία σημειώθηκε στις 30 Σεπτεμβρίου 2001, περισσότερο από τρεις μήνες πριν ενώ έχει περατωθεί σε ολόκληρη τη Μεγάλη Βρετανία η ορολογική επιτήρηση που διενεργείται προκειμένου να τεκμηριωθεί η άρση περιορισμών σχετικών με τη ασθένεια.
(4) Ήδη η βελτιωμένη ζωοϋγειονομική κατάσταση επιτρέπει την ανάκληση των περισσότερων από τους περιορισμούς και ειδικότερα εκείνων που εφαρμόζονται όσον αφορά την αποστολή από τη Μεγάλη Βρετανία προϊόντων ζωικής προέλευσης και των περισσότερων από τα ζώντα ζώα ευπαθών ειδών.
(5) Όμως η κατάσταση εξακολουθεί να απαιτεί τη διατήρηση περιορισμών σχετικών με τη διακίνηση ζώντων προβάτων και αυστηρούς ελέγχους σχετικά με την αποστολή κρέατος όχι επιλέξιμου για εμπορικές συναλλαγές προερχόμενο από ζώα ευπαθών ειδών τα οποία έχουν σφαγεί μεταξύ 1ης Φεβρουαρίου, ημερομηνίας πιθανής εισαγωγής του ιού, και 19ης Οκτωβρίου 2001, ημερομηνίας έκδοσης της απόφασης αριθ. 2001/740/EΚ που υπό ορισμένους όρους δίδει τη δυνατότητα αποστολής ορισμένων κρεάτων από ορισμένες περιοχές.
(6) Η απόφαση αριθ. 2001/740/ΕΚ της Επιτροπής πρέπει να τροποποιηθεί αναλόγως.
(7) Η κατάσταση πρέπει να αναθεωρηθεί κατά τη συνεδρίαση της Μόνιμης Κτηνιατρικής Επιτροπής που έχει προγραμματισθεί για τις 5-6 Φεβρουαρίου 2002 και τα μέτρα να αναπροσαρμοστούν εφόσον απαιτείται.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση αριθ. 2001/740/ΕΚ της Επιτροπής τροποποιείται ως ακολούθως:
1. Το άρθρο 1 παράγραφος 2 (2.2.) αντικαθίσταται από τα ακόλουθα: "2.2. με την επιφύλαξη των διατάξεων της οδηγίας αριθ. 64/432/ΕΟΚ του Συμβουλίου και της απόφασης αριθ. 98/256/EΚ του Συμβουλίου, και των περιορισμών για τη διακίνηση ευπαθών ζώων εντός και μέσω της Μεγάλης Βρετανίας που εφαρμόζονται από τις αρμόδιες αρχές του Ηνωμένου Βασιλείου, οι διατάξεις της παραγράφου 1 δεν εφαρμόζονται όσον αφορά την αποστολή βοοειδών και χοιροειδών από τις περιοχές που παρατίθενται στο παράρτημα II."
2. Το άρθρο 2 αντικαθίσταται από τα ακόλουθα: "Άρθρο 2
1. Το Ηνωμένο Βασίλειο δεν αποστέλλει κρέατα όπως ορίζεται στην παράγραφο 2 βοοειδών, αιγοπροβάτων, χοιροειδών και άλλων δίχηλων ζώων καταγωγής Μεγάλης Βρετανίας.
2. Τα κρέατα τα αναφερόμενα στην παράγραφο 1 περιλαμβάνουν 'νωπό κρέας' όπως ορίζεται στις οδηγίες 64/433/ΕΟΚ ή 91/495/ΕΟΚ και 'κιμά και παρασκευάσματα κρέατος' όπως ορίζεται στην οδηγία αριθ. 94/65/ΕΚ του Συμβουλίου.
3. Υπό την προϋπόθεση ότι το κρέας ταυτοποιείται σαφώς και έχει μεταφερθεί και αποθηκευθεί από την ημερομηνία παραγωγής ξεχωριστά από μη επιλέξιμα κρέατα, σύμφωνα με τις διατάξεις της παρούσας απόφασης, για αποστολή εκτός των περιοχών που παρατίθενται στο παράρτημα II, η απαγόρευση η προβλεπόμενη στην παράγραφο 1 δεν εφαρμόζεται στα κρέατα που αναφέρονται στην παράγραφο 2 τα οποία φέρουν το σήμα καταλληλότητας σύμφωνα με τις διατάξεις του κεφαλαίου XI του παραρτήματος I της οδηγίας αριθ. 64/433/ΕΟΚ του Συμβουλίου, ή στην περίπτωση κρέατος από άλλα δίχηλα, το σήμα καταλληλότητας το προβλεπόμενο στο κεφάλαιο III του παραρτήματος I της οδηγίας αριθ. 91/495/ΕΟΚ, και τα οποία:
α) παρήχθησαν πριν από την 1η Φεβρουαρίου 2001, ή
β) προήλθαν από ζώα που εσφάγησαν ή, στην περίπτωση κρέατος που παρήχθη από άγριο θήραμα ή είδη ευπαθή σε αφθώδη πυρετό, θανατώθηκαν σε περιοχές παρατιθέμενες στο παράρτημα II μετά τη 19η Οκτωβρίου 2001, ή
γ) παρήχθησαν από ζώα τα οποία εκτράφηκαν και εσφάγησαν ή, στην περίπτωση κρέατος που έχει παραχθεί από άγριο θήραμα ή είδη ευπαθή σε αφθώδη πυρετό, θανατώθηκαν εκτός των περιοχών που παρατίθενται στο παράρτημα II.
4. Ο έλεγχος της συμμόρφωσης προς τους ανωτέρω όρους διενεργείται από την αρμόδια κτηνιατρική αρχή ή υπό την εποπτεία των κεντρικών κτηνιατρικών αρχών.
5. Το κρέας που αποστέλλεται από το Ηνωμένο Βασίλειο προς άλλα κράτη μέλη συνοδεύεται από πιστοποιητικό επισήμου κτηνιάτρου. Στο πιστοποιητικό αναγράφονται τα ακόλουθα: 'Κρέας που πληροί τις διατάξεις της απόφασης αριθ. 2001/740/ΕΚ της Επιτροπής, της 19ης Οκτωβρίου 2001, όσον αφορά ορισμένα μέτρα προστασίας από τον αφθώδη πυρετό στο Ηνωμένο Βασίλειο'.
"
3. Το άρθρο 3 αντικαθίσταται από τα ακόλουθα: "Άρθρο 3
1. Το Ηνωμένο Βασίλειο δεν προβαίνει σε αποστολή προϊόντων κρέατος βοοειδών, αιγοπροβάτων και χοιροειδών και άλλων δίχηλων προερχόμενων από τη Μεγάλη Βρετανία, ή που έχουν παρασκευαστεί με χρησιμοποίηση κρέατος το οποίο έχει παραχθεί από ζώα ευπαθή σε αφθώδη πυρετό προερχόμενα από το εν λόγω μέρος του Ηνωμένου Βασιλείου.
2. Η απαγόρευση η προβλεπόμενη στην παράγραφο 1 δεν εφαρμόζεται σε προϊόντα κρέατος που πληρούν τις απαιτήσεις για τη δημόσια υγεία της οδηγίας αριθ. 77/99/ΕΟΚ και τα οποία:
α) είτε έχουν παρασκευαστεί από κρέατα περιγραφόμενα στο άρθρο 2 παράγραφος 3, ή
β) έχουν υποστεί κάποια από τις επεξεργασίες τις αναφερόμενες στο άρθρο 4 παράγραφος 1της οδηγίας αριθ. 80/215/ΕΟΚ του Συμβουλίου, ή κατά την προετοιμασία έχουν αποκτήσει ομοιόμορφα σε όλη τους τη μάζα τιμή pH κατώτερη του 6.
3. Προϊόντα κρέατος αποστελλόμενα από τη Μεγάλη Βρετανία προς άλλα κράτη μέλη συνοδεύονται από επίσημο πιστοποιητικό. Στο πιστοποιητικό αναγράφονται τα ακόλουθα: 'Προϊόντα κρέατος σύμφωνα με τις διατάξεις της απόφασης αριθ. 2001/740/ΕΚ της 19ης Οκτωβρίου 2001 όσον αφορά ορισμένα μέτρα προστασίας σχετικά με τον αφθώδη πυρετό στο Ηνωμένο Βασίλειο'
4. Κατά παρέκκλιση από τις διατάξεις της παραγράφου 3 αρκεί, στην περίπτωση προϊόντων κρέατος τα οποία πληρούν τις απαιτήσεις της παραγράφου 2 και έχουν υποστεί επεξεργασία σε εγκατάσταση που λειτουργεί εφαρμόζοντας HACCP(8) και εξελέγξιμη διαδικασία συνήθους λειτουργίας που διασφαλίζει ότι τηρούνται και καταγράφονται τα πρότυπα όσον αφορά την επεξεργασία, να αναφέρεται στο εμπορικό έγγραφο που συνοδεύει την αποστολή, με θεώρηση κατά τις διατάξεις του άρθρου 9 παράγραφος 1, η συμμόρφωση προς τους όρους τους απαιτούμενους για την επεξεργασία τους καθοριζόμενους στην παράγραφο 2.
5. Κατά παρέκκλιση από τις διατάξεις της παραγράφου 4 επαρκεί, στην περίπτωση προϊόντων κρέατος που έχουν υποστεί θερμική επεξεργασία σε ερμητικά σφραγισμένους περιέκτες ώστε να διασφαλίζει η σταθερότητά τους κατά την αποθήκευση, να συνοδεύονται αυτά τα προϊόντα κρέατος από εμπορικό έγγραφο όπου αναφέρεται η εφαρμοσθείσα θερμική επεξεργασία."
4. Στο άρθρο 6 παράγραφος 3 προστίθεται η ακόλουθη υποπαράγραφος: "δ) νωπό και κατεψυγμένο σπέρμα βοοειδών και χοίρων που έχει παραχθεί σύμφωνα με τις διατάξεις των οδηγιών αριθ. 88/407/ΕΟΚ και 90/429/ΕΟΚ αντίστοιχα μετά τις 15 Ιανουαρίου 2002 σε περιοχές που παρατίθενται στο παράρτημα II."
5. Το άρθρο 12 διαγράφεται.
6. Στο άρθρο 16 η ημερομηνία "28 Φεβρουαρίου 2002" αντικαθίσταται από "31 Mαρτίου 2002".
7. Οι λέξεις "Ηνωμένο Βασίλειο, εκτός από τη Βόρειο Ιρλανδία και το Νησί του Mαν" στο παράρτημα I και ολόκληρο το παράρτημα III διαγράφονται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Ιανουαρίου 2002.

Labels: 17
0
3
6
18